Tliet persuni ddaħħlu l-isptar Mater Dei għall-kura għall-ġrieħi li ġarbu wara li kienu nvoluti f’inċident tat-traffiku matul il-lejl. S’issa għadha mhix magħrufa l-kundizzjoni tagħhom. tvm.com.mt huwa nfurmat li l-inċident seħħ għall-ħabta tal-11.30 p.m. fi Triq Garibaldi Ħal Luqa eżatt mar-roundabout. Iż-żewġ karozzi kienu qed jinstaqu fid-direzzjoni opposta u mal-ħabta, karozza minnhom spiċċat fuq ir-roundabout.